## El Consell aprova un conveni amb l’INE per a comprovar l’empadronament de les persones que consten donades d’alta en el SIP

*** La finalitat és facilitar l’encreuament de dades per a comprovar la residència que figura en la base padronal de les persones donades d’alta en el SIP
* Es tracta d’un conveni que es renova periòdicament per a acarar si coincidix la informació de què disposa cada entitat en la seua base de dades**

El Consell ha autoritzat un conveni de col·laboració entre la Conselleria de Sanitat i l’Institut Nacional d’Estadística per a realitzar una comprovació de l’empadronament de les persones que consten donades d’alta en el Sistema d’Informació Poblacional. Es tracta d’un conveni que es renova periòdicament per a acarar si coincidix la informació de què disposa cada entitat en la seua base de dades.

La finalitat d’este conveni és facilitar a l’INE que realitze un encreuament de dades que permeta conéixer el domicili que figura en la base padronal de les persones amb SIP i que estan empadronades a la Comunitat Valenciana.

El SIP és el registre administratiu corporatiu de la Conselleria de Sanitat que conté informació administrativa i sanitària de les persones residents a la Comunitat Valenciana i de les que, sense ser residents, accedixen a les prestacions sanitàries del Sistema Valencià de Salut.

De fet, conté les dades d’identificació, localització, modalitat d’acreditació del dret a la cobertura sanitària i, quan és procedent, l’assignació de centre i metge de les persones, que resulten imprescindibles i rellevants per a poder dur a terme tant els programes de salut pública com una vigilància epidemiològica adequada.

Este conveni té una duració de quatre anys, amb la possibilitat de pròrroga, i no comporta gasto per a cap de les entitats firmants.

Fecha: 03/12/2024